ตอนนี้กินยาคุมมาได้สามแผงแล้วค่ะ แผงที่สามหลังหมดประจำเดือนได้ 1 อาทิตย์มีอาการเลือดออก แต่ไม่มากมาแค่ 3-4 วันก็หายไป ปรึกษาเภสัชมา เค้าแจ้งว่าน่าจะเป็นเพราะตัวยาฮอร์โมนต่ำไป (กินของ minidoz ค่ะ) เภสัชแนะนำให้เปลี่ยนยาคุมที่มีฮอร์โมนสูงขึ้น เลยอยากทราบว่าแผงที่ 4 จะเปลี่ยนใหม่เป็นเมอซิลอล จะมีผลข้างเคียงอะไรไหมคะ เช่นยังจะมีเลือดออกกระปริบกระปอยอยู่ไหม พอรอบเดือนมาจะมีปริมาณมากขึ้นหรือจำนวนวันนานขึ้นไหมคะ
สวัสดีค่ะ การมีเลือดออกในระหว่างที่กำลังทานยาคุมกำเนิดอยู่ น่าจะเป็นอาการเลือดออกกะปริดกะปรอยที่เป็นผลจากการทานยาคุมกำเนิดได้ โดยเฉพาะยาคุมที่มีฮอร์โมนต่ำ ซึ่งหากมีปริมาณไม่เยอะมาก และมาเพียง 3-4 วันแล้วหายไป ก็ไม่ได้อันตรายแต่อย่างใดค่ะหากต้องการที่เปลี่ยนชนิดยาคุมกำเนิด แนะนำให้ทานยาคุมกำเนิดยี่ห้อเดิมให้หมดแผงก่อน แล้วจึงค่อยเปลี่ยนยี่ห้อใหม่ตามที่เภสัชกรแนะนำค่ะ อย่างไรก็ตาม การจะเกิดผลข้างเคียงเรื่องการมีเลือดออกกะปริดกะปรอยหรือไม่นั้น ไม่สามารถตอบได้ แต่โดยส่วนใหญ่ หากเป็นยาคุมกำเนิดชนิดที่ไม่ได้มีฮอร์โมนต่ำ ก็มักไม่ไม่ได้ทำให้เกิดอาการเลือดออกกะปริดกะปรอยค่ะ